王遵坦

王遵坦，字太平，山東青州府益都縣人，清初，隨豪格入蜀，歷任總兵「塘報總兵王遵坦請示南城孫桂甲倡眾南遁員缺有副將胡其志堪委等四事並報軍火器械數目」,《内閣大庫檔案》037318「巡按山東監察御史臣朱朗鑅謹啓，為塘報事。順治元年十二月十三日，准膠州鎭臣柯永盛塘報前事，內稱本月二十三日，據標下叅將牟國衡報稱，有南京僉都御史王瀠牌一面，到日照牌云：為公務事，照得本院奉命巡撫靑、登、萊、東江等處，的於本月二十六日辰時，由水路自會同館起馬，所有應用夫馬船隻人等，合行遣牌預備。為此牌，仰經過府州縣驛遞等衙門知悉，如遇牌到，卽照後開夫馬船隻人役，預先整頓伺候，不得愆期違悞，取究未便，須至牌者。計開：勑印官二員，大轎一乘，夫二班，中馬八匹，皂快各十二名，槓八臺，鼓吹一副，藍旗手四名。牌由會同館、龍江驛、龍潭驛、炭諸驛、京口驛、廣陵驛、邵伯驛、孟城驛、界首驛、安平驛、淮陰驛、淮安、安東、海州、贛楡、日照、諸城、高密、平度、掖縣、朱橋、黃山館、黃縣、蓬萊繳崇禎十七年十月二十二日遣行。又聞總兵王遵坦、副將閻漢石在新壩、版浦等地方，每日點兵，聲言北上，海州、贛楡縣士民，聞風逃避，倘南兵一動，則安東衞、日照縣指日可到，微微士民，將何所恃等情到鎭。據此，除卽飛飭該縣幷安東衞嚴行偵探南界官兵消息，不時馳報，以憑相機剿堵外。其南來陞授登撫官員，公然遣牌馳驛，目中已不知有朝廷。本鎭一面行文該縣，候其到日，不許應付，星馳報奪矣。然到底作何處置，惟乞本院具題請旨，轉行本鎭，遵照施行等因，塘報到臣。除臣一面卽嚴飭青、萊、登各道臣，分行各州縣謹守城池外，旣經鎭臣塘報前來，相應具題。伏乞勑下該鎭，遵奉施行。爲此具本，專差承差周維禎齎捧，謹具啓知。順治元年十二月十五日，巡按山東監察御史臣朱朗鑅」，《明清內閣大庫史料集刊》丙編第五本，都察院右副都御史「王遵坦山東人順治三年以都察院右副都御史任」，《四川通志》卷三十一，任清代首任四川巡撫「王劉二竒士，予鄉王遵坦，字太平，益都人，太僕少卿瀠之子，劉孔和，字節之，長山人，相國鴻訓之子，二人皆負氣跅𧿇相友善，王居家桑谷，劉居長白，皆有林泉之美，崇禎間見天下將亂，散財結客，甲申嵗孔和殺闖賊偽令，率精騎萬人南赴金陵，至淮隂，以兵屬劉澤清，澤清與孔和素交，時為藩鎮，貴重無比，然好為詩，一日大會將吏廣坐朗吟，賓佐交口譽之，孔和仰視，獨無語，強問之曰公誠名將才，然此事定復不急，澤清怒，罷酒，賓客皆惶懼失次，孔和傲然而出，澤清益怒，遣人追及舟中殺之，已而金陵以為副總兵官，則孔和死數日矣，遵坦入本朝，隨肅王平蜀，為巡撫四川都御史，卒於閬」。《池北偶談》卷五。順治四年十一月丙午卒於任。

註釋

Category:清朝四川巡撫
Category:益都人